Balai Seni Lukis Negara - Wikipedia

# Balai Seni Lukis Negara

### Dari Wikipedia Bahasa Melayu, ensiklopedia bebas.

Balai Seni Lukis Negara

Balai Seni Lukis Negara (Bahasa Inggeris: National Art Gallery) ditubuhkan pada 28 Ogos 1958, setahun selepas Malaysia mencapai kemerdekaan daripada British. Galeri ini merupakan badan berkanun yang menerima peruntukan tahunan daripada Kementerian Kebudayaan, Kesenian dan Pelancongan. Ia juga menerima sumbangan dari badan korporat dan penaja untuk melangsungkan aktiviti-aktiviti seni sampingan.

Dalam usaha untuk mempromosi kesedaran dan penghargaan seni dalam kalangan setiap golongan masyarakat, objektif utama Balai Seni Lukis Negara adalah untuk mempersembahkan pameran dari dalam dan luar negara, seminar, bengkel, pertandingan dan aktiviti seni lain serta berusaha memperkembangkan koleksi tetapnya yang kini merangkumi lebih 2,500 karya.

Balai Seni Lukis Negara kini ditempatkan di bangunan baru di Jalan Temerloh Off Jalan Tun Razak. Bangunan yang mempunyai ciri-ciri senibina yang tersendiri ini terletak di antara Istana Budaya dan Perpustakaan Negara Malaysia. Kedudukannya juga tidak jauh dari Kuala Lumpur City Center dan Pusat Dagangan Dunia Putra (PWTC).

Bangunan BSLN mengandungi 6 buah galeri, sebuah bengkel dan gedung kreatif, pusat sumber, sebuah oditorium yang memuatkan 144 tempat duduk dan juga pejabat bahagian pentadbiran BSLN.

Diperolehi daripada "http://ms.wikipedia.org../../../b/a/l/Balai_Seni_Lukis_Negara_ae8a.html"

Kategori: Binaan dan struktur di Malaysia

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari